Hier is SA se 20 beste hospitaleArgieffoto Die uitslae is die gevolg van Discovery se peiling waar lede van mediese fondse die geleentheid kry om konstruktief hul menings uit te spreek oor gesondheidsorgverskaffers en die sorg wat hulle in hospitale ontvang het. Dr. Roshini Moodley Naidoo, hoof van gehaltesorg by Discovery Health, het gesê dit is wêreldwyd standaardpraktyk om die gehalte van gesondheidsorg, insluitend die pasiënt se ervaring daarvan, te meet. “Bewustheid rakende die gehalte van gesondheidsorg het toegeneem weens ons peiling. Sedert ons drie jaar gelede die resultate begin bekend maak het, het ons positiewe veranderinge begin sien in hoe pasiënte gesondheidsorg ervaar.” Naidoo het gesê die analise van die resultate neem faktore soos die aard van siektes en die ouderdom en geslag van pasiënte in ag ten einde ’n regverdige vergelyking tussen hospitale te verskaf. Altesame 136 hospitale is in die peiling ontleed. Nege hospitale is vir drie jaar agtereenvolgens onder die land se top-20-hospitale. Die 20 beste hospitale word alfabeties gelys en nie volgens ’n ranglys nie.